b'\n_START_ARTICLE_\nJan Johansson\n_START_SECTION_\nLiv og arbeid\n_START_PARAGRAPH_\nJohansson begynte \xc3\xa5 spille piano i 1942. Han studerte elektronikk ved Chalmers tekniska h\xc3\xb6gskola i G\xc3\xb6teborg i begynnelsen av 1950-\xc3\xa5rene, men avbr\xc3\xb8t studiene for \xc3\xa5 hengi seg til musikken p\xc3\xa5 heltid. I perioden 1958\xe2\x80\x931960 spilte han sammen med Stan Getz og andre amerikanske musikere. Johansson var det f\xc3\xb8rste europeiske medlemmet i Jazz at the Philharmonic. _NEWLINE_I 1961 begynte Johansson samarbeidet med svenske musikere som Arne Domn\xc3\xa9rus, Georg Riedel og andre. Albumet Jazz p\xc3\xa5 svenska, som opprinnelig ble utgitt i 1963, har blitt en moderne klassiker med sin blanding av jazz og svenske folkemelodier. Johansson utgav siden jazzversjoner av russisk og ungarsk folkemusikk p\xc3\xa5 LP-platene Jazz p\xc3\xa5 ryska (1967) og Jazz p\xc3\xa5 ungerska (1968). Ogs\xc3\xa5 p\xc3\xa5 Musik genom fyra sekler (1968) presenterer han sine tolkninger av i\xc3\xb8refallende og folkelige melodier. Disse samlingene har kommet i flere opplag. _NEWLINE_Som komponist er Johansson best kjent for kjenningsmelodien til den svenske fjernsynsserien om barnebokfiguren Pippi Langstr\xc3\xb8mpe som ble sendt f\xc3\xb8rste gang i 1969. _NEWLINE_I 1957 giftet han seg med Else Bergstr\xc3\xb6m. De fikk to s\xc3\xb8nner, heavy metal-musikerne Jens Johansson (f\xc3\xb8dt 1963) og Anders Johansson (f\xc3\xb8dt 1962)._NEWLINE_I 1968 d\xc3\xb8de Jan Johansson i en bilulykke p\xc3\xa5 vei til en kirkekonsert.'